OpenGL ble før mye brukt til CAD-programmer og lignende. Dette gjelder også den dag i dag, selv om Direct3D har tatt over stadig mer av markedet. OpenGL er strengt prosedyrebasert, men en halvveis objektorientert form (gjennom vanlige prosedyrer) har blitt mer vanlig i det siste, blant annet med GL_ARB_shader_objects-utvidelsen som kom i OpenGL 1.5. OpenGL er et API som er forholdsvis lett å lære seg, men siden det er veldig grunnleggende krever det mye jobb for å lage en effektiv grafikkmotor. I motsetning til OpenGL, er Direct3D objektorientert, og alle klasser man trenger følger med.